બિઝનેસ ડેસ્કઃ શુક્રવારે બજારોમાં ફરી ઊછાળો આવ્યો હતો અને બેન્કિંગ, એફએમસીજી, ફાર્મા અને મેટલમાં જોરદાર તેજીથી સેન્સેક્સે 38,000ની સપાટી કૂદાવી હતી. બપોર બાદ સેન્સેક્સ 308 પોઇન્ટ ઊછલીને 38,000ની સપાટી નજીક ટ્રેડ કરતો હતો. અંતે બીએસઇ ઇન્ડેક્સ 284.32 પોઇન્ટ વધીને 37,947.88 પર બંધ રહ્યો હતો. નિફ્ટી ઇન્ટ્રા-ડે 11,486.45ની હાઇ બનાવીને અંતે 85.7 પોઇન્ટ વધીને 11,470.75 પર બંધ રહ્યો હતો. આઈટીસી, એસબીઆઇ, એચયુએલ, આઇસીઆઇસીઆઇ બેન્ક, કોટક બેન્ક અને યસ બેન્કમાં 3.4 ટકાથી 1.6 ટકા તેજીથી માર્કેટને મોટો ટેકો મળ્યો હતો.